kardosdrur/scandi-wiki huggingface dataset:
Georg Albrecht Koefoed

Georg Albrecht Koefoed (født 11. januar 1753 i København, død 11. november 1808 i Rønne) var en dansk søofficer, bror til Hans, Hans Henrik og Conrad Daniel Koefoed.

Hans far var krigsråd, kasserer, senere postdirektør og konferensråd Hans Hansen Koefoed. Han blev kadet 1765 og sekondløjtnant i Marinen 1770, premierløjtnant 1776, kaptajnløjtnant 1781, kaptajn 1789, kommandørkaptajn 1797 og kommandør 1804. 1775-76 var han i koffardifart, 1778 gik han i fransk orlogstjeneste, hvor han i de vestindiske farvande gentagne gange deltog i de betydelige søslag, som franskmændene og englænderne leverede hinanden.

1780 vendte han hjem til Frankrig og tog tilbage til Danmark, hvor man 1783 for hans hæderlige vandel i den fremmede marine tillagde ham generaladjudantstitlen. 1788-89 førte han som chef fregatten Hvide Ørn på togt til Elben, hvor den måtte døje meget hårdt vejr og fik havari. 1793 var han chef for fregatten Triton på konvoj til Spanien. Fra 1794-1803 var Koefoed søtøjmester og medlem af Konstruktions- og Regeringskommissionen, men havde dog 1795-97 kommandoen over fregatten Freia på togt til Vestindien.

1800 afløste han kommandørkaptajn Steen Andersen Bille som chef for den i Middelhavet stationerede konvojeringseskadre og sluttede som sådan fred med Tunis, men blev 1801 anholdt med sin tregat (Triton) i Port Mahon under fjendtlighederne med englænderne. Under krigen med England blev Koefoed 1807 ansat som guvernør på Bornholm og Christiansø. Han døde her 11. november 1808.

Han blev gift 3. april 1798 i Holmens Kirke med Charlotte Lindholm (døbt 23. november 1767 i Gørlev, Løve Herred, død 10. juli 1844 i København), datter af kommerceråd Hans Lindholm til Ågård (1710-1803) og Marie Elisabeth Bartz (1731-1804).

Han er begravet på Østermarie Kirkegård. Der findes et portrætmaleri af C.A. Lorentzen i Østermarie Kirke, kopi i Bornholms Museum.

Kilder 
 C. With, "Georg Albrecht Koefoed", i: C.F. Bricka (red.), Dansk Biografisk Lexikon, København: Gyldendal 1887-1905.

Personer fra København
Personer i Englandskrigene fra Danmark-Norge
Søofficerer fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Georg Albrecht
Kilefjorden

Kilefjorden er en sø som ligger i kommunerne Iveland og Evje og Hornnes i Agder fylke samt Vennesla kommune i Vest-Agder fylke i Sørlandet i Norge. Den er en del af Otras løb i Setesdal.

Dampbåden Bjoren gik i rute på Kilefjorden i 30 år fra 1866 til 1896 da Setesdalsbanen blev åbnet på hele strækningen frem til Byglandsfjord. Efter ombyggning blev den flyttet nordover til Byglandsfjorden og Åraksfjorden.

Kilefjorden er også navn på stedet som ligger ved fjordens sydende ved riksvei 9 i Vennesla kommune.

Søer i Agder
Lars Bock

Lars Bock (født 2. januar 1955 på Frederiksberg) er en tidligere dansk håndboldspiller som deltog i Sommer-OL 1976.

Han spillede håndbold for klubben FIF, THW Kiel og Olympia Helsingborg. I 1976 var han med på Danmarks håndboldlandshold som endte på en ottendeplads i den Olympiske turnering. Han spillede i alle seks kampe og scorede otte mål.

Eksterne henvisninger 
 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1976
Deltagere for Danmark ved sommer-OL 1976
Personer fra Frederiksberg
Anker Vilhelm Frederik Bornemann

Anker Vilhelm Frederik Bornemann (26. juli 1763 i København – 19. juli 1854 i Taarbæk) var en dansk justitiarius i Højesteret.

Hans forældre var generalauditør Vilhelm Bornemann og hustru, blev 1779 student, 1782 juridisk kandidat, samme år protokolsekretær i Højesteret, 1788 assessor i Hof- og Stadsretten, 1793 assessor i Københavns Politiret, 1795 generalauditør for Norge, 1798 tillige deputeret i det norske Generalitets- og Kommissariatskollegium, 1801 generalauditør for Danmark og Hertugdømmerne, 1802 tillige ekstraordinær assessor i Højesteret, 1805 desuden civildeputeret i det danske General-Kommissariatskollegium, 1811 adlet og 1822 ifølge reskript fra kongen, udstedt samme dag, som justitiarius Peter Feddersen døde, justitiarius i Højesteret, en udnævnelse, der synes at have været rettens medlemmer mindre behagelig. 1810 blev han Ridder af Dannebrog, 1815 Dannebrogsmand, 1824 blev han Kommandør af Dannebrog, 1826 Storkors af Dannebrog og 1828 gehejmekonferensråd; 1843 entledigedes han og døde 19. juli 1854. 1843 havde han oprettet han det 2. Bornemannske Fideikommis.

I Conradine Dunkers Gamle Dage omtales han under skildringen af selskabslivet i Christiania i slutningen af det 18. århundrede som en munter, vittig, underholdende og i anekdoter uudtømmelig mand, derhos som medstifter af og administrerende direktør for det dramatiske selskab i Christiania, ved hvis forestillinger han glimrede i komiske roller, navnlig som en mesterlig gengiver af sin fordums lærer Johan Herman Wessels Johan von Ehrenpreis. At han derimod langtfra var almindelig afholdt i de kredse, i hvilke han senere bevægede sig her i København, fremgår af forskellige udtalelser i de af Ludvig Daae udgivne Breve fra danske og norske (1876). I København havde han adskillige fjender, men han synes i høj grad at have haft Frederik VI.s gunst

Han blev gift 1. gang 2. juli 1794 i Trinitatis Kirke med Anne Karine Svane (døbt 14. januar 1771 i København, død 2. februar 1803 sammesteds), datter af hørkræmmer Hans Svane og Karen Hansdatter Schæffer. 2. gang ægtede han 13. oktober 1804 i Garnisons Kirke Harriet Parsons (25. december 1772 i Eaststonehouse, Plymouth – 22. marts 1866 i København), datter af købmand Parsons (død ca. 1785) og forfatterinden Eliza Phelp (død 1811).

Han er begravet på Assistens Kirkegård. Der findes et portrætmaleri af Wilhelm Marstrand 1842 i familieeje (gengivet i infoboks).

Kilder 
 "Anker Vilhelm Frederik Bornemann", i: C.F. Bricka (red.), Dansk Biografisk Lexikon, København: Gyldendal 1887-1905.

Højesteretspræsidenter fra Danmark
Storkors af Dannebrog
Danskere i 1700-tallet
Danskere i 1800-tallet
Anker Vilhelm Frederik
Personer fra København
Personer i Dansk Biografisk Leksikon
Dommere fra Danmark
Dommere i Hof- og Stadsretten
Auditører fra Danmark
Kollegiedeputerede fra Danmark
Gehejmekonferensråder fra Danmark
Peter Feddersen

Peter Feddersen (16. januar 1750 i Christiania – 1. februar 1822 i København) var en dansk justitiarius i Højesteret.

Hans forældre var magistratspræsident, senere konferensråd Nicolai Feddersen (1699-1769) og Ditlevine Collett (1727-1803). Han blev 1767 privat dimitteret til Københavns Universitet, 1770 juridisk kandidat, samme år auskultant i Overhofretten i Norge, 1771 protokolsekretær i Højesteret, 1778 assessor i Hof- og Stadsretten i København og 1782 assessor i Højesteret; 1799 blev han 3. deputeret i Danske Kancelli og chef for dettes norske justitsdepartement, men forretningerne i centraladministrationen tiltalte ham ikke, og da der i året 1804 blev en plads ledig som assessor i Højesteret, benyttede han lejligheden til atter at indtræde i sin tidligere stilling, uagtet han allerede var avanceret til at være 1. deputeret i Kancelliet. 1815 udnævntes han til justitiarius i Højesteret efter Christian Colbiørnsen og forblev i denne stilling indtil sin død, 1. februar 1822. I året 1799 var han blevet etatsråd, 1810 Ridder af Dannebrog, 1811 konferensråd, 1815 Kommandør af Dannebrog, 1817 Storkors af Dannebrog og 1821 gehejmekonferensråd. Han var ugift.

Han er begravet på Assistens Kirkegård.

Kilder 
 Georg Kringelbach, "Peter Feddersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Thaarup, Fædrenelandsk Nekrolog 1821-26, s. 118 f.

Storkors af Dannebrog
Højesteretspræsidenter fra Danmark
Personer fra Oslo
Peter
Danskere i 1700-tallet
Danskere i 1800-tallet
Personer i Dansk Biografisk Leksikon
Dommere i Hof- og Stadsretten
Kollegiedeputerede fra Danmark
Nordmænd i 1700-tallet
Gehejmekonferensråder fra Danmark
Vejle Rådhus

Vejle Rådhus er et nygotisk bygningsværk opført i årene 1878-1879 af arkitekt Carl Lendorf. Det blev indviet den 26. november 1879 og er byens fjerde rådhus. I årerne 1919-1920 blev det restaureret af den kendte arkitekt Martin Nyrop.

Rådhuset ligger, hvor det tidligere middelalderkloster, Domikanerklosteret, oprindeligt har huset de såkaldte sortebrødremunke. Rådhusklokken i nutidens rådhus er den samme som den, der ringede til messe i det gamle kloster. I en indskrift på den gamle klokke står på latin: Jeg kalder de Levende, Jeg vækker de Døde.

Dominikanerklostret blev nedlagt i 1529, hvor man solgte besiddelserne til rigshofmester Mogens Gøye. I 1531 blev bygningerne overdraget til Vejle by, og kun østfløjen fik lov til at blive stående. Frem til 1780 fungerede fløjen som Vejles rådhus.

I dag huser Vejle Rådhus byens kriminal- og civilret i stueetagen og de tidligere mødesale for by- og amtsrådet på første etage, som nu bliver benyttet til repræsentative formål. På væggene i byrådssalen hænger bl.a. portrætmalerier af stiftamtmand Vilhelm Bardenfleth (1850-1933) og amtmand Knud Valløe (1867-1937). I tilknytning til Rådhuset ligger Den Gamle Arrest, der i dag er ombygget til cafe og spillested.

Vejles første rådhus blev bygget omkring 1460 og nedbrændte 70 år senere i 1530. Det andet rådhus blev opført i 1780 og nedtaget igen i 1878 til fordel for det nye, moderne rådhus. Byens andet rådhus var et nyklassicistisk bygningsværk karakteriseret ved en stram symmetri. Det lå på Nytorv, i dag Rådhustorvet, som igen lagde grund til det nuværende rådhus på bybanken i det centrale Vejle.

Rådhustorvet, pladsen foran Rådhuset, har i Vejles historie været det naturlige samlingspunkt for folkelige begivenheder som fx befrielsen af Vejle den 8. maj 1945 og fejring af Vejle Boldklubs mesterskaber i fodbold m.m.

Kilder 

Rådhus
Rådhus
Rådhuse i Danmark
Geir Lippestad

Geir Lippestad (født 7. juni 1964) er en norsk advokat.

Lippestad blev cand.jur. fra Universitetet i Oslo i 1990.

Han blev i juni 2011 udpeget som forsvarer for Anders Behring Breivik. Det skete efter tiltaltes eget ønske. Anders Behring Breivik er tiltalt for at have sprængt en bombe ved regeringsbygningerne i Oslos centrum og at have skudt og dræbt 69 deltagere i en sommerlejr for unge socialister på Utøya 22. juli 2011.

Lippestad har tidligere påtaget sig kontroversielle sager og repræsenterede nynazisten Ole Nicolai Kvisler som i 2002 blev idømt 17 års fængsel for det racistisk motiverede drab på Benjamin Hermansen, det såkaldte Holmlia-drab.

Foruden at drive Advokatfirmaet Lippestad med Vibeke Hein Bæra, er Geir Lippestad socialdemokrat, tidligere vælgerforeningsformand i Arbeiderpartiet og nuværende formand for den norske afdeling af Youth for Understanding. 

Geir Lippestad er gift. Med sin kone har han otte sammenbragte børn.

Eksterne links 
 Advokatfirmaet Lippestad AS – hjemmeside

Referencer 

Jurister fra Norge
Personer fra Oslo
Elina Guseva

Elina Guseva (  , født 20. januar 1964 i Asjkhabad, Turkmenske SSR) er en sovjetisk og senere russisk tidligere håndboldspiller, der deltog for sovjetunionen under Sommer-OL 1988 og for blandede hold hold Sommer-OL 1992.

I 1988 vandt hun en bronzemedalje for de sovjetiske hold. Hun spillede i en kamp og scorede et mål.

Fire år senere var hun med på de blandede hold, hvor hun vandt en bronzemedalje. Hun spillede i alle fem kampe og scorede 14 mål.
Hun spillede fra 1982-1994 for "Avtomobilist"/"Bakinka" i Baku, Aserbajdsjan.

Eksterne henvisninger 
 http://www.sports-reference.com/olympics/athletes/gu/elina-guseva-1.html 

Håndboldspillere fra Aserbajdsjan
Håndboldspillere fra Rusland
Håndboldspillere fra Sovjetunionen
Olympiske håndboldspillere fra Sovjetunionen
Olympiske håndboldspillere fra SNG
Håndboldspillere ved sommer-OL 1988
Håndboldspillere ved sommer-OL 1992
Olympiske bronzemedaljevindere fra Sovjetunionen
Olympiske medaljevindere i håndbold
Olympiske bronzemedaljevindere fra SNG
Michel Lotito

Michel Lotito (15. juni 1950 i Grenoble – 25. juni 2007) var en fransk entertainer, der i især blev berømt for at indtage uspisellige objekter. Han blev kendt som Monsieur Mangetout, der kan oversættes til Hr. Spiseralt.

Referencer 

Piloter fra Frankrig
Kunstnere fra Frankrig
Lada Toljatti

Lada Toljatti henviser til flere artikler:
 Hockeyklub Lada - ishockeyklub fra Toljatti.
 Håndboldklub Lada - håndboldklub fra Toljatti.
Larisa Savkina

Л

Larisa Mikhajlovna Savkina ( ; født 8. februar 1955 i Rustavi, Kartli, Georgiske SSR) er en tidligere sovjetisk/aserbajdsjansk håndboldspiller som deltog i Sommer-OL 1980.

I 1980 vandt hun en guldmedalje med de sovjetiske hold. Hun spillede i alle fem kampe og scorede et mål.

Eksterne henvisninger 
 Profil på databaseolympics.com 
 

Håndboldspillere fra Aserbajdsjan
Håndboldspillere fra Sovjetunionen
Håndboldspillere ved sommer-OL 1980
Olympiske mestre fra Sovjetunionen
Olympiske medaljevindere i håndbold
Medaljevindere ved sommer-OL 1980
Olympiske håndboldspillere fra Sovjetunionen
Martin Damsbo

Martin Damsbo Christensen (født 26. maj 1985) er en dansk bueskytte, der tilhører verdenseliten i sin sport. Han begyndte at dyrke sporten som niårig.

Resultater 
Martin Damsbo konkurrerer primært i compundklassen. Blandt hans bedste internationale resultater kan nævnes bronze ved VM i 2007 og bronze ved EM i 2008. Han vandt sammen med Torben Johannesen og Patrick Laursen sølv ved VM i Torino for hold i 2011. I 2010 vandt han sammen med Camilla Sømod sølv ved EM for mixed hold. Han satte verdensrekord på 90 m med 350 point ved World Cup-stævnet i Shanghai i 2009.

Sammen med Stephan Hansen og Patrick Laursen vandt han bronze for hold ved VM i København.

Han har været nr. 1 på den danske rangliste fra 2004-2013.

Referencer

Eksterne henvisninger 

 Martin Damsbos hjemmeside
 Martin Damsbo - profil på worldarchery.org

Bueskytter fra Danmark
Atleter fra Taastrup Idræts Klub
Liver Å

Liver Å  er et cirka 20 km langt vandløb vest for Hjørring i Vendsyssel.

Forløb 
Åen dannes cirka 10 km sydvest for Hjørring ved sammenløbet af Hundelev Å, der er et sammenløb af flere bække helt ude mod vest, og Stenvad Å, der har sit udspring sydvest for Vrå. Efter få km får den tilløb af Rakkeby Å, der kommer fra sydøst, og lidt længere mod nord, ved herregården Åstrup, kommer Hæstrup Møllebæk og Åstrup Møllebæk, ligeledes fra sydøst. Den fortsætter mod nord i en smal 5-15 m dyb ådal vest om Hjørring og får undervejs flere mindre tilløb, både fra vest og øst. Videre øst om Skallerup Klit til Rødebro, hvor Varbro Å løber til fra øst. 

Den er nu drejet mere mod nordvest og kommer ind i Natura 2000-område 6 Kærsgård Strand, Vandplasken og Liver Å, der er beskyttet som EU-habitatområde. Den passerer den 10-15 m høje kystskrænt fra stenalderhavets tid for 5-7.000 år siden ved navn Lien, der går parallelt med den nuværende kystlinie.

Åen kommer så ud i et område, hvor den omgives af store eng- og rørsumparealer, og hvor rester af nordligere udløb ses som afsnørede åslyngninger. Mod syd ligger den botanisk værdifulde og fredede sø Vandplasken. Liver Å munder ud i Skagerrak ved Kærsgård Strand, 7 km sydvest for Hirtshals.

Fredning 
Arealerne omkring Liver Å’s udløb blev fredet i 1956 (i alt ca. 115 ha). Fredningen blev i 1962 udvidet med Vandplasken og klitområder ved Kærsgård Strand, i alt ca. 188 ha.

Badeforbud 
Der er badeforbud i Liver Å. Det skyldes, at der er påvist et højt bakterietal i åen, som stammer fra mennesker og drøvtyggere. Mere eksakt menes forureningen at stamme fra Hjørring Renseanlæg og fra kvæg langs åen.

Liver Å trinbræt 
Hjørring-Løkken-Aabybro Jernbane havde et trinbræt, der var opkaldt efter åen, men lå ved Søndermøllevej knap 1 km vest for banens bro over åen. Trinbrættet fandtes ikke fra banens start i 1913. Det havde en korsformet læskærm af træ. Banen blev nedlagt i 1963.

Noter

Eksterne kilder/henvisninger 

 Kærsgård Strand, Liver Å på fredninger.dk

EU-habitatområder i Danmark
Vandløb i Danmark
Fredede arealer i Danmark
Lokaliteter i Hjørring Kommune
Rafiga Sjabanova

Rafiga Makhmudovna Sjabanova (født 31. oktober 1943 i Baku, Aserbajdsjanske SSR, , ) er en tidligere sovjetisk/aserbajdsjansk håndboldspiller som deltog i Sommer-OL 1976. Hun spillede for klubben Avtomobilist Baku.

I 1976 vandt hun en guldmedalje med de sovjetiske hold. Hun spillede i tre kampe og scorede et mål.

I 1968 blev hun uddannet lærer fra Azerbaijan State Academy of Physical Training and Sport.

I øjeblikket er Sjabanova træner for aserbajdsjans kvindehåndboldlandshold.

Eksterne henvisninger 
 Rafiga Shabanovas profil på databaseolympics.com
 

Håndboldspillere fra Aserbajdsjan
Håndboldspillere fra Sovjetunionen
Personer fra Baku
Olympiske medaljevindere i håndbold
Olympiske mestre fra Sovjetunionen
Olympiske håndboldspillere fra Sovjetunionen
Håndboldspillere ved sommer-OL 1976
Medaljevindere ved sommer-OL 1976
Håndboldtrænere
Kvinder fra Aserbajdsjan
Dimitri Tsafendas

Demetrio Tsafendas (14. januar 1918 – 7. oktober 1999) dræbte i 1966 Sydafrikas statsminister Hendrik Verwoerd, med en dolk. Vervoerd var medvirkende til apartheid.

Sydafrikas historie
Personer fra Sydafrika
Ålekvabbe

Ålekvabbe, Zoarces viviparus, er en fisk med en langstrakt krop og forholdsvis stort hoved. Fisken er meget smidig og en forholdsvis god svømmer. Den ligner trods navnet ikke en Ål. Skarven er en af hovedfjenderne.

Ålekvabben er en fiskeart i gruppen ålekvabber. Den bliver op til 30 cm lang og lever i havet ned til 40 meters dybde. Føden består af krebsdyr, muslinger, snegle og larver. Ålekvabben har indre befrugtning og føder indtil 400 levende unger i december-februar. Disse klækkes som 14 mm lange larver, men fortsætter udviklingen inden i æggestokkene i 4 måneder før de fødes. De er da mellem 3,5 – 5,5 cm lange og fuldt udviklede.

Kilder 
 Ålekvabbe

Referencer 

Pigfinnefisk
Ljudmila Sjubina

Ljudmila Jegorovna Sjubina (født 9. oktober 1948 i Kasan Tatariske ASSR, ) er en tidligere sovjetisk/aserbajdsjansk håndboldspiller som deltog i Sommer-OL 1976. Hun spillede for klubben Spartak Bakı.

I 1976 vandt hun en guldmedalje med det sovjetiske hold. Hun spillede i tre kampe og scorede syv mål.

Eksterne henvisninger 
 Profil på databaseolympics.com 
 Lyudmila Shubinas profil  på mfsospartak.ru 
 

Håndboldspillere fra Aserbajdsjan
Håndboldspillere fra Sovjetunionen
Håndboldspillere ved sommer-OL 1976
Olympiske mestre fra Sovjetunionen
Olympiske medaljevindere i håndbold
Medaljevindere ved sommer-OL 1976
Olympiske håndboldspillere fra Sovjetunionen
Personer fra Kasan
De fem familier

De fem familier er et samlet udtryk for de fem store kriminelle mafiafamilier af italiensk-amerikansk oprindelse, som har været dominerende i den organiserede kriminalitet i New York.

De fem familier er:

 Bonanno-familien
 Colombo-familien
 Genovese-familien
 Gambino-familien
 Lucchese-familien

Flere af familierne har gået under andre navne, blandt andet Colombo-familien der tidligere er blevet kaldt Profaci-familien, efter den tidligere boss Joe Profaci. Gambino-familien hed tidligere Anastasia-familien efter den tidligere boss Albert Anastasia og Genovese-familien var tidligere kendt som Luciano-familien efter Charles "Lucky" Luciano.

Se også 
 National Crime Syndicate

Mafia
Bander i New York
Melhusfossen

Melhusfossen er et vandfald ved den lille by Buhølen i Lindesnes kommune i Agder fylke i Norge. Vandfaldet ligger i floden  Audna som går gennem Audnedalen, og har udløb i Sniksfjorden syd for kommunensw hovedby  Vigeland.

Ved vandfaldet ligger det rester efter industri, og den har givet kraft til både savværk og en stolefabrik i tidligere tider. Vandfaldet er også kendt som en af de bedre fiskepladser for laks i distriktet.

Agders geografi
Gaspar Corte-Real

Gaspar Corte-Real (ca. 1450 – ca. 1501?) var en portugisisk opdagelsesrejsende, var søn af den opdagelsesrejsende João Vaz Corte-Real som havde taget ham med på dennes ekspedition til Grønland i 1472, senere har der været tvivl om ekspeditionen nåede til Nordamerika.

År 1501 blev Gaspar fyret af den portugisiske konge Manuel 1. til at finde den nordvestelige vej til asien.

Han nåede Grønland, og troede at det var øst Asien, men valgte ikke at gå i lande. Han satte på sin anden rejse til Grønland i 1501, sammen med sin bror Miguel Corte-Real og tre karaveller. Støder på frosne hav, de ændrede kurs mod syd og nåede land, menes at være Labrador og Newfoundland. Der er de fanget omkring tres indfødte mænd, der senere blev solgt som slaver. Gaspar sendt derefter sin bror og to skibe tilbage til Portugal, før selv at fortsætte sydpå. Ikke siden er der blevet hørt noget om Gaspar Corte-Real. Hans bror Miguel forsøgt at finde ham i 1502, men også han vendte aldrig tilbage.

Opdagelsesrejsende fra Portugal
Bitjug

Bitjug (russisk: Битюг) er en flod i Tambov og Voronezj oblast i Rusland. Den er en venstre biflod til Don, og er 379 km lang, med et afvandingsområde på 8.840 km².

Bitjug ligger på Oka-Donsletten, og løber i nord-syd retning gennem en bred og stedvis sumpet dal. Den vestre bred er høj og skovklædt, mens østbredden er lav og består hovedsageligt af opdyrket sletteland. Floden får størstedelen af sin vandføring fra snesmelting, og middelvandføringen er på 18,2 m³/s.

Floden er islagt fra december til månedsskiftet marts/april. Ved floden ligger byen Bobrov.

Floder i Tambov oblast
Floder i Voronezj oblast
Grønningen fyr

Grønningen fyr er et vinkelfyr, som markerer det østlige rundingspunkt ved indsejlingen til Kristiansandsfjorden og Kristiansand. Fyrbygningen ligger 5 moh. og er bygget i beton. Tårnet er 14 meter højt.

Fyret på Grønningen blev tændt 1. september 1878. Det andet fyr, som markerer indsejlingen til Kristiansand, Oksøy, ligger 2,2 km mod vest.

Sammen med Oksøy fyr og Odderøya fyr danner Grønningen en sammenhængende kæde af navitisonshjælpmidler for skibe, som skal ind i fjorden og Vesterhavnen.

Fyret og fyrbygningen er hvidmalet. Gavlen på fyrbygningen udgør fyrtårnets fjerde væg. Fyrstationen omfatter også fyrbetjentbolig med maskinrum samt udhus og to bådhuse; Grønningen har også kajanlæg med bølgebryder. Anlægget har stor grad af oprindelighed og bygningerne er godt bevaret.

Fyrstationen var bemandet frem til 1980, da fyret blev automatiseret. Anlægget blev fredet i 1994.

Nærmeste havn på fastlandet er Kongshavn i Randesund.

Fyret drives i dag af Bragdøya kystlag og er åbent for offentligheden. I skolens sommerferie er der værter, som viser gæster til rette.

Henvisninger 

 
 kystverket.no: Fyrliste 2008  Besøgt 31. juli 2011
 Grønningen fyr www.ut.no

Kristiansand
Fyrtårne i Agder
Knud Christophersen

Knud Ejgild Christophersen (15. november 1905 i København – 8. marts 1975 smst) var en dansk fodboldforsvarsspiller for klubben Frem og for landsholdet. Han var også håndbold målmand for klubben Efterslægten.

Christophersen vandt Danmarksmesterskabet sammen med Frem i 1931 og 1933 og blev udvalgt som medlem af the Copenhagen Football Association fra 1935 til 1937.

Udmærkelser 
Danmarksmesterskabet: 1930-31 og 1932-33 med Frem
DBUs Landspokalturnering for herrer: 1927 ved Frem

Eksterne henvisninger 

Fodboldspillere fra Danmark
Håndboldspillere fra Danmark
Fodboldspillere fra Boldklubben Frem
Personer fra København
Grundlovsdag (Norge)

Grunnlovsdag er Norges nationaldag, der ligger den 17. maj. Denne dag i 1814 underskrev og beseglede medlemmerne af Rigsforsamlingen på Eidsvoll landets grundlov. Forsamlingen valgte derefter regenten, prins Christian Frederik, til Norges konge.

Dette indledte en kort periode for Norge som uafhængig stat, før landet efter en kortvarig krig med Sverige måtte indgå våbenhvile gennem Mosskonventionen. Denne aftale indebar at Norge godtog en personalunion med Sverige, men beholdt Grunnloven med de ændringer som unionsindgåelsen gjorde nødvendige. Det medførte blandt andet at ordet "uafhængigt" i § 1 i den reviderede grundlov af 4. november 1814 blev erstattet med ordet "selvstændigt". Indenfor unionen beholdt Norge selvstændighed og separate statslige institutioner, bortset fra kongen og udenrigstjenesten.

17. maj er en officiel flagdag og offentlig helligdag med arbejdsfri i Norge. Børn og voksne omkring i hele Norge har siden slutningen af 1800-tallet fejret dagen mere end det som er normalt for mange andre landes nationaldagsmarkeringer, blandt andet med børneoptog. Nordmændene fejrer 17. maj også mange steder i udlandet.

Nationaldage
Kultur i Norge